སྟེང་དུ་གོང་གི་སྐུ་
གསུང་ཐུགས་ཀྱི་ལྷ་དེ་དག་གི་བཟླ་བྱའི་སྔགས་བསྒོམ་པའོ། །སྒྲའི་ལྷ་ནི་གཟུགས་
སྔགས་དེ་རང་སྒྲ་སྒྲོགས་པ་དགོད་པའོ། །གཟུགས་ཀྱི་ལྷ་ནི་ཟླ་དཀྱིལ་སྔགས་ཕྲེང་
དང་བཅས་པ་ཡོངས་སུ་གྱུར་པ་ལས་སྐུ་གསུང་ཐུགས་ཀྱི་ལྷ་དེ་དག་གི་གཟུགས་སུ་
བསྒོམ་པའོ། །ཕྱག་རྒྱའི་ལྷ་ནི་དེ་ལ་རིགས་གང་ཡིན་གྱི་ལྷ་དེའི་དམ་རྒྱས་འདེབས་
པའོ། །དབྱིབས་དང་ཁ་དོག་གི་མཚན་མའི་ལྷ་ནི་དབྱིབས་དང་ཁ་དོག་གི་མཚན་
མ་སྣང་ཚད་ལ་ལྷ་བསྒོམ་པའོ། །སྟོང་ཉིད་ཀྱི་ལྷ་ནི་སྟོང་པ་ཉིད་ལ་ལྷའི་སྒྲ་བཏགས་
པའོ།། ཡང་༅? གསས་མཁར་རིན་པོ་ཆེ་སྤྱི་སྤུངས་ལས་གསུངས་པ་ལྟར་ན་
ཕྲ་བའི་ཕྱག་རྒྱ་ཉི་ཤུ་རྩ་ལྔ་ཞེས་པ་འདི་ལ་རྣམ་གྲངས་ངོས་བཟུང་ཁ་གསལ་ཞིག་
ཞུས་པ་ལ། བླ་མས། ཕྲ་བའི་ཕྱག་རྒྱ་ཉི་ཤུ་རྩ་ལྔ་ནི། རྩ་བའི་ཕྱག་རྒྱ་ལྔ་ལ་ཡན་ལག་
གི་ཕྱག་རྒྱ་ཉི་ཤུས་བཅིང་པས་ཉེར་ལྔ་སྟེ། འདི་ལྟར་རྩ་བའི་ཕྱག་རྒྱ་མངོན་བྱང་
ལྔ་དང་། དེའི་སྟེང་དུ་ཡན་ལག་གི་ཕྱག་རྒྱ་ཉི་ཤུ་ལས། ཕྱག་ཆེན་སྐུ་སྟེ་མི་འགྱུར་
བ་སོགས་རྒྱས་གདབ་བཞི་དང་དགུ། ཏིང་ངེ་འཛིན་གྱིས་ཀུན་སྣང་ཁྱབ་པ་སོགས་
རིགས་ལྔ་ལ་རང་རང་གི་རིགས་ཀྱི་སེམས་དཔའ་བཞི་རེ་དང་། སྐུ་གསུང་ཐུགས་
ཀྱི་ལྷ་གསུམ་རེས་བསྐོར་བ། དེ་དག་གི་རང་རང་གི་རིགས་ཀྱིས་བྱིན་གྱིས་རློབས་
པ་སོགས་ཆོ་འཕྲུལ་བཞི་དང་བཅུ་གསུམ། སྦྱང་གཞི་སྒྲུབ་པ་པོའི་ལུས་ངག་ཡིད་
གསུམ་བྱ་བ་དང་བཞི་སྟེ་བཅུ་བདུན། སྦྱངས་འབྲས་དེ་བཞིན་གཤེགས་པའི་སྐུ་
གསུང་ཐུགས་ཕྲིན་ལས་བཞི་དང་ཉེར་གཅིག །དེ་དག་སོར་རྟོགས་སོགས་ཡེ་ཤེས་
424

སྡེ་སྣོད་མཛོད། སྨད་ཆ།
བཞི་དང་སྦྱར་ནས་བསྒོམ་པ་བཞི་སྟེ་ཉེར་ལྔའོ། །ཞེས་གསུངས་སོ།། ཡང་༅༔ ཀུན་
འདུས་རྩ་རྒྱུད་ལས། དབང་དང་པོས་ས་བརྒྱད་པ་འཐོབ།། ཅེས་དང་། དེའི་
འཕྲོར་བུམ་དབང་གིས་མཐོང་སྤང་སྤོང་། ཞེས་པ་གཉིས་མི་མཚུངས་པ་གནད་
གཅིག་ཏུ་ཇི་ལྟར་འགྲེལ་ཞེས་ཞུས་པ་ལ། བླ་མས། ཀུན་འདུས་རྩ་རྒྱུད་ཀྱི་ལུང་དོན།
དབང་དང་པོས་ས་བརྒྱད་པ་ནོན་ཞེས་པ་དེ། དབང་དང་པོ་ཐོབ་ནས་ས་བརྒྱད་
མན་ཆད་ནོན་པའི་སྐལ་བ་དང་ལྡན་པར་བཤད་པ་དང་། དེ་བཞིན་དུ་གཉིས་པས་
ས་དགུ་པ། གསུམ་པས་བཅུ་པ། བཞི་པས་བཅུ་གཅིག་པ་མན་ཆད་ནོན་པའི་སྐལ་
བ་དང་ལྡན་པར་བཤད་པ་སྟེ། ས་དང་པོ་ནི་མཐོང་ལམ་ཐོབ་པ་དང་དུས་མཉམ་
ཡིན་པས་མཐོང་
་་ལམ་སྐད་ཅིག་མ་བཅུ་དྲུག་(ཐེག་ཆེན་ལུགས་ལ་དུས་མཐའི་སྐད་ཅིག་མ་ཕྲ་རགས་
གཉིས་ལས་རགས་པའི་དུས་མཐའི་སྐད་ཅིག་མར་འདོད་མཆན) ན་རྫོགས་པར་བཤད་དེ། ཐེག་
དམན་ལུགས་ཀྱི་སྐད་ཅིག་མ་ནི་བྱ་རྫོགས་ཀྱི་སྐད་ཅིག་མ་སྟེ། བསྐལ་པའམ་དེ་
ལས་རིང་བར་འགོར་ཡང་རུང་སྟེ་སྐད་ཅིག་མ་ཞེས་བྱའོ། །དེའི་ཚེ་ན་མཐོང་སྤང་
མ་ལུས་པ་སྤངས་ནས་ས་བརྒྱད་པ་མན་ཆད་ནོན་པའི་སྐལ་བ་རྒྱུད་ལ་བཞག་པ་སྟེ།
ས་བརྒྱད་པ་ནི་སྒོམ་ལམ་ཆེན་པོའི་འབྲིང་མན་ཆད་ལ་ཁྱབ་པས་ན། བུམ་དབང་
གིས་མཐོང་སྤང་སྤོང་བ་དང་ས་དང་པོ་ནོན་པ་ཁོ་ན་ལས་ས་བརྒྱད་པ་མན་ཆད་
ནོན་པ་མི་ནུས་པའི་དོན་མ་ཡིན་པས། ས་བརྒྱད་པ་མན་ཆད་ནོན་བའི་སྐལ་བ་རྒྱུད་
ལ་བཞག་པར་འདོད་དོ། །དབང་བཞི་པས་བཅུ་གཅིག་པ་ནོན་པར་བཤད་པའང་
བཅུ་གཅིག་པ་ནི་སངས་རྒྱས་ཀྱི་ས་ཡིན་པས་ན་ས་བཅུ་གཅིག་ནོན་པའི་སྐལ་བ་
ལྡན་པ་སྟེ། དབང་ཐོབ་པ་ཙམ་གྱིས་ས་དེ་དག་མངོན་དུ་ཐོབ་པར་འདོད་མི་རུང་
སྟེ། དབང་རང་རང་གི་ཉམས་ལེན་མཐར་ཕྱིན་པ་ན་བར་དོ་་ནས་ས་དེ་དག་དངོས་
སུ་ཐོབ་པ་མཁས་པ་རྣམས་མགྲིན་གཅིག་ཏུ་བཤད་དོ། །དབང་གོང་མ་གསུམ་
425

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གྱིས་སྒོམ་སྤང་དག་པའི་ཚུལ་གྱིས་བཤད། ཅེས་པའང་སྒོམ་སྤང་ནི་སྒོམ་ལམ་
ཆུང་འབྲིང་ཆེན་པོ་དགུའི་སྐབས་སུ་དག་སྟེ། སྒོམ་སྤང་མ་ལུས་པ་དག་པས་ས་
བཅུ་པ་མན་ཆད་ནོན་ནས་ས་བཅུའི་རྒྱུན་མཐའ་ལ་གཡུང་དྲུང་ལྟ་བུའི་ཏིང་ངེ་
འཛིན་གྱིས་ཤེས་སྒྲིབ་ཤིན་ཏུ་ཕྲ་བ་བཅོམ་སྟེ་སངས་རྒྱས་ཀྱི་ས་བཅུ་གཅིག་པ་ཐོབ་
པ་སྟེ། འདི་དག་རྒྱུ་མཚན་ཉིད་པའི་ཐེག་པར་བསྐལ་པ་མང་པོ་བགྲངས་དགོས་
ནའང་། སྔགས་སུ་དབང་དེ་དག་གིས་རྒྱུད་ལ་ས་བོན་ཙམ་བཞག་ནས་ལམ་
མཐར་ཕྱིན་པ་ནི་བར་དོ་ན་ཐོབ་པར་འདོད་དོ།། ཡང ༅* ? ཕྱི་ནང་གསང་
བའི་སྙོམས་པར་ཞུགས་པ་ཞེས་པའི་དོན་གང་ལགས་ཞུས་པ་ལ། བླ་མས། ཕྱི་ནང་
གསང་བའི་སྙོམས་པར་ཞུགས་པ་ཞེས་པ་ནི། གོང་གི་མེ་རི་འབར་བའི་ལུང་ལས།
ཕྱི་དབང་ལག་གཉིས་སྤྲད་པའོ། །ནང་དབང་ནུ་མ་གཉིས་འཕྲད་པའོ། །གསང་
དབང་མཁའ་གསང་འཕྲད་པའོ། །ཞེས་པ་འདི་གསུམ་ཡིན་ཏེ། ཡབ་ཡུམ་གཉིས་
ལག་པ་གཉིས་དང་ནུ་མ་གཉིས་དང་མཁའ་གསང་གཉིས་སྦྱོར་བའི་ཚེ་ནའང་
དགའ་བདེའི་ཡེ་ཤེས་རེ་རེ་ངོས་བཟུང་རྒྱུ་ཡོད་པས་སྙོམས་པར་ཞུགས་པར་འགྲོ་
སྟེ། ཕོ་མོ་གཉིས་ཀྱི་ལག་བཅང་སོགས་འདོད་ཆགས་བཞིའི་ནང་ཚན་ཡིན་པའི་ཕྱིར་རོ།།
ཡང་གསང་ནི་དགའ་བདེ་བཞི་ཡས་རིམ་བཞིན་ངོས་བཟུང་ནས་དགའ་བ་བཞི་
པར་རྒྱུའི་ཐིག་ལེ་རྡོ་རྗེའི་རྩེར་སྐྱིལ་ནས་ཕྱིར་མ་འཕོས་པའི་གནས་སྐབས་ཀྱི་བདེ་
བ་ལྷག་མཐོང་གི་ཡེ་ཤེས་ཀྱིས་ཟིན་པ་དེ་ཡིན་ཏེ། འདི་རྫོགས་ཆེན་གྱི་དབང་
གསུམ་པའི་གནས་སྐབས་དཔེ་ཡི་ཡེ་ཤེས་ཞེས་པར་བཞག་པའོ།། ཡང་
༄ འགྲེལ་ཉི་ལས། བདག་དམ་ཚིག་སེམས་དཔའ་བསྐྱེད་རིམ་གྱི་ཚུལ་དུ་ཉམས་སུ་
བླངས་ནས་སོགས་ཀྱི་དོན། གོང་གི་བདག་སྲས་གཞན་སྲས་ཀྱི་བསྐྱེད་ཚུལ་ཡང་
ལྡབ་བྱས་པ་འདྲ་བ་ལས། མི་འདྲ་བའི་ཁྱད་པར་མི་ཤེས་པ། དེ་ཇི་ལྟར་ལགས་
426

སྡེ་སྣོད་མཛོད། སྨད་ཆ།
ཞུས་པ་ལ། བླ་མས། འགྲེལ་ཉི་ལུང་། ལྷ་ཡེ་ཤེས་སེམས་དཔའ་རྫོགས་རིམ་གྱི་
ཚུལ་དུ་ཉམས་སུ་བླངས། ཞེས་པའང་། དབྱིངས་ནས་ཡེ་ཤེས་སེམས་དཔའ་མངོན་
སུམ་དུ་སྤྱན་དྲངས་ནས་མདུན་གྱི་ནམ་མཁར་བཞུགས། དེ་ཉིད་འོད་དུ་ཞུ་ནས་
བདག་ལ་ཐིམ་པ་ལ་རྫོགས་རིམ་གྱི་ཚུལ་དུ་ཉམས་སུ་བླངས་ཞེས་པའི་ཐ་སྙད་བྱེད་
ཅིང་། དེའི་བྱིན་རླབས་རྗེས་གནང་གི་ཚུལ་གྱིས་བདག་ལྷའི་སྐུར་བསྐྱེད་པ་ལ་བདེ་
བར་གཤེགས་པའི་སྲས་སུ་བདག་རུང་བར་བྱ། ཞེས་དང་། གོང་གི་སྤྱི་སྤུངས་ཀྱི་
བདེ་བར་གཤེགས་པའི་སྲས་སུ་བདག་བྱ་ལ། རྒྱུའི་ས་བོན་ཨཿམཿལྟ་བུ་མདུན་
གྱི་ནམ་མཁར་བསྒོམས་ནས་དེ་ལས་འོད་ཟེར་སྤྲོ་བསྡུས་དབྱིངས་ཀྱི་ལྷའི་ཐུགས་
རྒྱུད་བསྐུལ་ནས་བྱིན་རླབས་རྗེས་གནང་གི་ཚུལ་གྱིས་ཡིག་འབྲུ་གཉིས་རང་ལ་
བསྟིམ་ནས་བདག་ལྷར་བསྐྱེད་པ་ལ་བདེ་བར་གཤེགས་པའི་སྲས་སུ་བདག་བྱ།
ཞེས་དང་། འདི་གཉིས་ལ་ཅིག་ཤོས་ལྷ་དང་ཅིག་ཤོས་ཡིག་འབྲུ་བསྒོམ་པ་གཉིས་ཀྱི་
ཁྱད་དང་། རྫོགས་རིམ་གྱི་ཐ་སྙད་བྱེད་མི་བྱེད་ཙམ་ལས་ཁྱད་པ་མི་འདུག །བདག་
གི་སྲས་སུ་བདེ་བར་གཤེགས་པ་བྱ་བ་ལའང་། ལུགས་གཉིས་ཀར། བདག་ཉིད་
ལྷ་ཡབ་ཡུམ་སྙོམས་པར་ཞུགས་པའི་སྦྱོར་མཚམས་ནས་ཐིག་ལེ་དང་ས་བོན་འཕྲོས་
པ་ལས་ལྷ་བསྐྱེད་པ་ལ་བསྐྱེད་རིམ་གྱི་ཚུལ་དུ་ཉམས་སུ་བླངས་ཞེས་པའི་ཐ་སྙད་
བྱེད་མི་བྱེད་ཙམ་ལས་ཁྱད་པར་མི་འདུག །ལུང་དོན་སོ་སོར་བཀོད་པས་ལྡབ་པའང་
མི་འགྲོ། ཞེས་གསུངས་སོ།། ཡང ༅ ? རྟེན་ཅིང་འབྲེལ་པའི་འཁྲུལ་འཁོར་
གྱི་བདེན་པས་ཞེས་སོགས་ཀྱི། རྟེན་འབྲེལ་དང་འཁྲུལ་འཁོར་གྱི་བདེན་པ་རྣམས་
དོན་གང་ལ་སྦྱར་དགོས་ཞུས་པ་ལ། བླ་མས། རྟེན་ཅིང་འབྲེལ་པའི་འཁྲུལ་འཁོར་
ཞེས་པའང་སྤྱིར་བོན་ཐམས་ཅད་རྟེན་ཅིང་འབྲེལ་བ་ལས་བྱུང་བ་སྟེ། དོན་
དམ་པར་བདེན་པར་མ་གྲུབ་ཀྱང་ཀུན་རྫོབ་ཏུ་སྒྱུ་མ་ཙམ་དུ་ཕན་གནོད་ཡོད་པ་
427

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བསླུ་བ་མེད་པས་ན། འཁྲུལ་འཁོར་ཡང་རང་བཞིན་དུ་ལུས་ཀྱི་རྣམ་འགྱུར་སྣ་
ཚོགས་བྱེད་པའང་། རྒྱུ་བྱང་ཆུབ་ཀྱི་སེམས་ལ་རྟེན་པའི་རྐྱེན་ལུས་ཀྱི་འཁྲུལ་འཁོར་
བྱེད་པ་གཉིས་འབྲེལ་པའི་བདེན་པས་སྡུག་བསྔལ་གྱི་རྒྱ་མཚོ་སྐེམས་པར་བྱེད་
པའང་བསླུ་བ་མེད་པའི་དོན། ཞེས་གསུངས་སོ། །ཡང་༅* ? མེའི་བྱེད་ལས་བོན་
གྱི་འཁོར་ལོར་རླུང་སེམས་ཞུགས་པ་ལས་སུ་རུང་བ་ལས་སྦྱོར་ལམ་གྱི་དྲོད་རྟགས་
འཆར། དེར་གནས་པ་དང་ཐིམ་པ་སྔ་མ་དང་འདྲ། དབུ་མའི་རྩ་མདུད་གསུམ་
པ་དང་བཞི་པ་གྲོལ། ཞེས་དང་། ཡང་༅ ? རླུང་གི་བྱེད་ལས་གཙོ་ཆེ་བ་ལོངས་
སྤྱོད་འཁོར་ལོར་རླུང་སེམས་ཞུགས་པ་ལས་སུ་རུང་བ་ལས་མཐོང་ལམ་གྱི་དྲོད་
རྟགས་འཆར། དེར་རླུང་སེམས་གནས་པ་ལས་རྩ་མདུད་ལྔ་པ་དང་དྲུག་པ་གྲོལ།
ཞེས་དང་། ཡང་༅* ? དེ་ལྟར་སྙིང་གའི་རྩ་མདུད་གྲོལ་བ་ལས། མཐོང་ལམ་གྱི་ཡོན་
ཏུན་སྐྱེས་ནས། ཞེས་གསུངས་འདུག་པ། གོང་དུ་བོན་གྱི་འཁོར་ལོར་རླུང་སེམས་
ཞུགས་པ་སོགས་ཀྱིས་སྦྱོར་ལམ་འཐོབ་པར་བཤད་པ་དང་། འོག་ཏུ་སྙིང་གའི་རྩ་
མདུད་གྲོལ་བས་མཐོང་ལམ་གྱི་ཡོན་ཏན་སྐྱེས་པར་བཤད་པ་མི་མཚུངས་བ་ཅི་
ལགས། ཡང་གོང་དུ་ལོངས་སྤྱོད་འཁོར་ལོར་རླུངས་སེམས་ཞུགས་པ་སོགས་ཀྱིས་
མཐོང་ལམ་དྲོད་རྟགས་འཆར་ཞེས་དང་། འོག་ཏུ་སྙིང་གའི་རྩ་མདུད་གྲོལ་བས་
ཀྱང་མཐོང་ལམ་ཐོབ་པར་བཤད་པ་གཉིས་ཀྱང་ཟློས་པ་ལྟར་སྣང་བ་ཅི་ལགས།
འདི་རྣམས་ཇི་ལྟར་འགྲེལ་དགོས་མི་ཤེས་པས་དོགས་བཅད་གལ་ཚེ་ཞུས་པ་ལ། བླ་
མས་མེའི་བྱེད་ལས་བོན་གྱི་འཁོར་ལོར་རླུང་སེམས་ཞུགས་པ་ལས་སུ་རུང་བ་ལས་
སྦྱོར་ལམ་གྱི་དྲོད་རྟགས་ཆར་ཞེས་པའང་། སྦྱོར་ལམ་ལ་དབྱེ་ན། དྲོད་དང་། རྩེ་
མོ་དང་། བཟོད་པ་དང་། བོན་མཆོག་དང་བཞི་ལས་བཟོད་པ་མན་ཆད་ཐོབ་ནས།
བོན་མཆོག་ཐོབ་ཀ་མ་དེ་མཐོང་ལམ་གྱི་མགོ་ཟིན་པས་དེ་ནས་བཟུང་ལོངས་སྤྱོད་
428

སྡེ་སྣོད་མཛོད། སྨད་ཆ།
འཁོར་ལོར་རླུང་སེམས་ཞུགས་པའི་སྐབས་མཐོང་ལམ་བཅོ་ལྔ་པ་མན་ཆད་ཐོབ་
ནས་བཅུ་དྲུག་ཐོབ་ཀ་མ་མན་ཆད་ན་སྙིང་གའི་རྩ་མདུད་གྲོལ་བའི་དོན་གྱིས། དེ་ལྟར་
སྙིང་གའི་རྩ་མདུད་གྲོལ་བ་ལས། ཞེས་གསུངས་པ་ཤུགས་ལས་སྙིང་གའི་རྩ་
མདུད་གྲོལ་བ་བསྟན་པ་ལས། བོན་གྱི་འཁོར་ལོའི་དབུ་མའི་རྩ་མདུད་གྲོལ་དུས་
ན་སྙིང་གའི་རྩ་མདུད་ཀྱང་གྲོལ་དགོས་པ་འདྲ་ཡང་གྲོལ་ཚུལ་མ་བཤད་པ་ཡིག་
ཆད་མ་ཡིན་ཏེ། དེའི་དུས་སྦྱོར་ལམ་གྱི་ཡོན་ཏན་ཙམ་ལས་མཐོང་ལམ་གྱི་དྲོད་
རྟགས་དངོས་སུ་མ་འཆར་བའི་ཕྱིར་སྙིང་གའི་རྩ་མདུད་གྲོལ་དུས་ན་མཐོང་ལམ་
གྱི་དྲོད་རྟགས་ཀྱང་འཆར་དགོས་པའི་ཕྱིར་དེར་སྙིང་གའི་རྩ་མདུད་གྲོལ་ཚུལ་མ་
བཤད་པ་ཡིན། ལོངས་སྤྱོད་འཁོར་ལོར་རླུང་སེམས་ཞུགས་པ་སོགས་ཀྱིས་
མཐོང་ལམ་གྱི་དྲོད་རྟགས་འཆར། ཞེས་དང་། འོག་ཏུ་སྙིང་གའི་རྩ་མདུད་གྲོལ་
བས་ཀྱང་མཐོང་ལམ་ཡོན་ཏན་ཐོབ་པར་བཤད་པ་འདི་གཉིས་ཀྱང་ཟློས་པར་མི་
འགྲོ་སྟེ། གོང་མ་ལོངས་སྤྱོད་འཁོར་ལོར་མཐོང་ལམ་དྲོད་རྟགས་འཆར་བར་
བཤད་པ་ནི། དེར་མཐོང་ལམ་གྱི་དྲོད་རྟགས་འཆར་བའི་མགོ་རྩོམ་པ་སྟེ། ལོངས་
སྤྱོད་འཁོར་ལོར་རླུང་སེམས་ཞུགས་པ་ལས་མཐོང་ལམ་གྱི་དྲོད་རྟགས་འཆར་
ཞེས་གསུངས་སོ། །འོག་མ་སྙིང་གའི་རྩ་མདུད་གྲོལ་བ་ལས་མཐོང་ལམ་གྱི་ཡོན་
ཏན་ཐོབ་པར་བཤད་པ་ནི། དེ་སྐབས་མཐོང་ལམ་གྱི་ཡོན་ཏན་སྐྱེས་ཟིན་ནས་སྒོམ་
ལམ་གྱི་མགོར་ཟིན་པ་སྟེ། སྙིང་གའི་རྩ་མདུད་གྲོལ་བ་ལས་མཐོང་ལམ་ཡོན་ཏན་
སྐྱེས་ནས་སྒོམ་པའི་ལམ་གྱི། ཞེས་བཤད་་པས་སོ། །ཞེས་གསུངས་སོ། །ཡང་༄? ཉེར་
ཐོབ་ཡེ་ཤེས་སྐད་ཅིག་བཞི་པའི་རྗེས་སུ། ཞེས་པའི་སྐད་ཅིག་བཞི་ཇི་ལྟར་
སྦྱར། ཞུས་པ་ལ། བླ་མས་ཉེར་ཐོབ་ཡེ་ཤེས་སྐད་ཅིག་བཞི་པའི་རྗེས་སུ། ཞེས་པ་
ནི། སྤྱིར་ལྟར་ན་སྣང་མཆེད་ཐོབ་གསུམ་ལ་སྐད་ཅིག་གསུམ་མམ། རྒྱུད་ལྟར་
429

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ན་སྐད་ཅིག་མ་ལྔ་ན་དུག་ལྔའི་རྟོག་པ་འགགས་ནས་བརྒྱལ་ལམ། དེ་སངས་ནས་
སྐད་ཅིག་དང་པོར་འཆི་ཁའི་འོད་གསལ་ནམ་མཁའ་གཡའ་དག་པ་ལྟ་བུ་འཆར།
སྐད་ཅིག་གཉིས་པར་
ཉིས་པར་ཤེས་པ་ཤར། སྐད་ཅིག་གསུམ་པར་བདག་གི་རང་ལས་
སྣང་ངམ་གཞན་ལས་སྣང་སྙམ་དུ་ཐེ་ཚོམ་ཟ།
སྐད་ཅིག་བཞི་པར་གཞན་ནས་
སྣང་བ་ཡིན་སྙམ་དུ་ཤེས་པ་ཁོ་ཐག་ཆད་པས་དེ་འགགས་ནས། སྐད་ཅིག་ལྔ་པར་
གཞི་སྣང་འོད་གསལ་ཞེས་བྱ་བ་ཡེ་ཤེས་ལྔའི་རང་མདངས་ཁྲ་གོ་རེ་བ་འཆར་བའོ།།
དེ་ངོས་ཟིན་ན་གྲོལ་ཚུལ་ནི། སྐད་ཅིག་དང་པོར་འོད་གསལ་ཤར། སྐད་ཅིག་
གཉིས་པར་འོད་གསལ་ངོས་ཟིན། སྐད་ཅིག་གསུམ་པར་གྲོལ། སྐད་ཅིག་བཞི་
པར་གྲོལ་ཐོག་ཏུ་བཙན་ས་ཟིན་ཏེ། དེ་ཕན་ཆད་བར་དོའི་སྣང་བ་མེད་དོ། །དེ་
བས་རབ་ནི་སྐད་ཅིག་དང་པོར་འོད་གསལ་ཤར། གཉིས་པར་ངོས་ཟིན། གསུམ་
པར་གྲོལ་ནས་བཙན་་ས་ཟིན་པའོ། །ཞེས་གསུངས་སོ། ༈ །ཡང་༅* ? མེ་ལོང་ཡེ་
ཤེས་ཀྱི་ཡུལ་ནི་བོན་གྱི་སྐུ་རུ་བལྟ། སོགས་ལ་མེ་ལོང་ཡེ་ཤེས་ཀྱི་བོན་སྐུ་ཡུལ་དུ་
བྱེད་ཚུལ་ཇི་ལྟར་ལགས། དེ་བཞིན་ཡེ་ཤེས་གཞན་རྣམས་ལའང་སྦྱར་ཚུལ་ཡང་
མ་ཤེས། ཞེས་ཞུས་པ་ལ། བླ་མས། དེ་ལ་མེ་ལོང་ཡེ་ཤེས་ཀྱི། ཡུལ་ནི་བོན་གྱི་སྐུ་རུ་
བལྟ། ཞེས་པ་ནི། བོན་གྱི་སྐུ་ནི་དབྱིངས་སྟོང་པ་ཉིད་སྤྲོས་པ་དང་བྲལ་བ་ནམ་
མཁའ་ལྟ་བུ་ལ། མེ་ལོང་ཡེ་ཤེས་སྟོང་ཉིད་རང་གསལ་ཆེན་པོ་བར་སྣང་ལ་ཉི་མ་
ཤར་བ་འདྲ་བ་ལ། ཚིག་བླ་དགས་སུ་སྟོང་ཆ་ལ་བོན་གྱི་སྐུ་དང་། གསལ་ཆ་ལ་མེ་
ལོང་ཡེ་ཤེས་ཞེས་བཏགས་པ་ཙམ་ལས་དོན་ལ་སྟོང་གསལ་དབྱེར་མེད་ཆེན་པོའོ། །
ལས་ནི་གཟུགས་སྐུའི་འཕྲོ་གཞི་བསྡུ་གནས་བྱེད་པས་ཤེས། ནུས་མཐུ་སླ། མཉམ་
ཉིད་ཀྱི་ཡེ་ཤེས་ཀྱིས་ལོངས་སྐུ་ལ་བལྟ། ཞེས་པའང་ལོངས་སྐུའི་སྐུ་དང་ཞིང་ཁམས་
ཐམས་ཅད་འོད་གསལ་ཡེ་ཤེས་ལྔའི་རང་མདངས་མཉམ་པ་ཉིད་ལས་དངོས་པོ་
430

སྡེ་སྣོད་མཛོད། སྨད་ཆ།
སོགས་མེད་པས་སོ། །ལས་ནི། ལོངས་སྐུའི་ཞིང་ན་རྣམ་རྟོག་སྤྲོས་པའི་མཚན་མ་
ཟད་པའོ། །སོར་རྟོགས་ཀྱིས་མཁྱེན་ཆ་ནས་སོ་སོར་རྟོགས་ཀྱང་མ་དག་པར་མི་རྟོག་
མངོན་བྱང་དག་བྱའི་དྲི་མ་མཐའ་དག་དག་པའི་སྐུ་ཡིན་པའི་ཕྱིར་རོ། །ནུས་
མཐུ་ནི་སླ། བྱ་གྲུབ་སྤྲུལ་སྐུ་སྟེ། སྤྲུལ་སྐུའི་སེམས་ཅན་གྱི་དོན་འགག་མེད་ལྷུན་གྲུབ་
ཏུ་མཛད་པའོ། །ནུས་མཐུ་སྤྲུལ་སྐུ་མ་ངེས་པའི་སྐུ་ཡིན་པའི་ཕྱིར་རིགས་ཐ་དད་དོ།།
སྟོང་ཉིད་ཀྱིས་འགག་མེད་བལྟ་ཞེས་པ་ནི། སྟོང་པའི་རྩལ་མ་འགག་པ། ལས་ནི་
བྱ་བ་མེད་ཅེས་སོ། །འདི་བྱ་ཞེས་པ་མེད་དེ། ཡོད་ན་སོར་རྟོགས་ཡེ་ཤེས་སུ་འགྱུར་
རོ། ༈ ཡང་༅? གཞན་རྒྱུད་མ་ཡིན་རང་སྣང་དག་པའི་ཀློང་། རང་རྒྱུད་མ་ཡི